"Moordbende"-polisie weer in hof | Maroela Media
Die 27 beamptes is lede van die voormalige Cato Manor-eenheid teen georganiseerde misdaad in Durban. Die saak is uitgestel nadat daar 'n aansoek gebring is om die aanklagte van afpersing terug te trek voor daar met die saak voortgegaan word.
Die mans is in 2012 saam met hul voormalige bevelvoerder genl.maj. Johan Booysen in hegtenis geneem. Regter Trevor Gorven het in Februarie 2014 die saak teen Booysen uitgegooi. Die mans word daarvan verdink word dat hulle soos 'n moordbende opgetree het. Die polisiebeamptes het glo eerder mense doodgeskiet as om hulle voor die gereg te bring.